שנות ה-90 של המאה ה-19

[ממוזער|380px|'''משמאל למעלה, עם [כיוון השעון**: עובדי האיחוד במפעל הפלדה של קרנגי יוצאים במהלך 1892 לשביתה אשר לימים כונתה [[שביתת הומסטד]]  ; בארצות הברית [[פסק דין פלסי נגד פרגוסון]] קבע דה יורה כי הפרדה על רקע גזעי היא חוקתית – מה שהוביל בהמשך לחקיקת [[חוקי ג'ים קרואו]] ; ב-15 בפברואר 1898 אירע פיצוץ בספינת [[הצי האמריקני]] "מיין" (USS Maine) שעגנה בנמל הוואנה שבקובה אשר הוביל לכך שהספינה טבעה ולמותם של 260 מלחים אמריקנים. האירוע מוביל לפרוץ [[מלחמת ארצות הברית–ספרד]] ; בעקבות התבוסה הספרדית במלחמת ארצות הברית–ספרד [[הפיליפינים]] עברו לשליטתה של ארצות הברית ב־1898 ; קריקטורה הלועגת ל[[נאום צלב הזהב|נאום "צלב הזהב"]]  שנשא הפוליטיקאי האמריקאי [[ויליאם ג'נינגס ברייאן]] בוועידה הלאומית הדמוקרטית נגד תקן הזהב ; [[הבהלה של 1893]] גרמה למשבר כלכלי קשה בארצות הברית אשר נמשך במהלך רוב העשור ; במהלך העשור [[תומאס אלווה אדיסון]] המציא את ה[[קינטוסקופ]] ; נחתים אמריקנים מניפים את דגל ארצות הברית ב[[קובה]] במהלך [[מלחמת ארצות הברית–ספרד]].]]

**שנות התשעים של המאה התשע עשרה** היו העשור העשירי והאחרון של המאה ה-19, החלו ב־[[1 בינואר]] [[1890]] והסתיימו ב־[[31 בדצמבר]] [[1899]].

תקופה זו היא חלק מתקופה השיא של [[האימפריה הבריטית]], שהייתה דומיננטית ביותר בזירה הבין-לאומית, לצד אימפריות נוספות שהתרחבו בעשורים האחרונים, דוגמת [[האימפריה הרוסית]] ו[[האימפריה הקולוניאלית הצרפתית|צרפתית]].

לצד זאת, אחד מהאירועים המכוננים במהלך העשור, שסימנו את אחת המגמות המשמעותיות בזירה הבין-לאומית, היה [[מלחמת ארצות הברית–ספרד]] ב-1898 אשר הסתיימה בניצחון של ארצות הברית. בעקבות הניצחון השתלטה ארצות הברית על הטריטוריות הספרדיות [[הפיליפינים]], [[גואם]] ו[[פוארטו ריקו]]. הניצחון של ארצות הברית במלחמה הוא אבן דרך בהתפתחותה של ארצות הברית למעמד של סימן נקודת מפנה אשר תוביל בהמשך להשפעה הגואה של ארצות הברית כ[[מעצמה]] עולמית. בנוסף, [[מלחמת סין–יפן הראשונה]] (1894–1895) סימנה גם את הצטרפותה של [[האימפריה היפנית|יפן]] למעצמות העולם הגדולות.

ב[[המזרח התיכון|מזרח התיכון]] של תחילת העשור הייתה האימפריה העות'מאנית גורם משמעותי, אולם האימפריה הבריטית – שהקימה סדרת מושבות מהודו ועד בריטניה דרך תעלת סואץ – המשיכה בעשור זה להעמיק את אחיזתה במזרח התיכון, החלישו את ההגמוניה העות'מאנית באזור.

עשור זה הוא חלק מתקופת [[המרוץ לאפריקה]], בה העמיקו האימפריות האירופאיות את ה[[קולוניאליזם]] ביבשת [[אפריקה]]. בעשור זה צברו האימפריות התקדמות משמעותית. אם בראשית העשור שלטו בעיקר במושבות סמוכות לחופי האוקיינוסים, הרי שעד סוף העשור נגסו גם בחלקים משמעותיים מפנים היבשת, והאימפריה הבריטית התקרבה ליצירת שליטה טריטוריאלית רציפה מ[[מצרים]] ועד [[דרום אפריקה]].

עשור זה הוא חלק מ[[המהפכה התעשייתית השנייה]], וכללה בין היתר פיתוחים משמעותיים בתחום הפצת ה[[חשמל]] ובתחום התחבורה ה[[מנוע|ממונעת]]. אחת מפריצות הדרך המדעיות הבולטות ביותר במהלך העשור הייתה גילוי [[קרני רנטגן|קרני הרנטגן]] בשנת 1895 אשר לו יהיה השלכות מרחיקות הלכת על פני מספר דיסציפלינות.

במקביל לפיתוחים הטכנולוגים, צברו תאוצה במהלך העשור גם מספר רעיונות ואידאולוגיות חדשניות, אשר ערערו על הנורמות ה[[מסורת]]יות, והפכו פופולריות ברחבי העולם. כמה מרעיונות אלו יוצרים תנועות בין-לאומיות, דוגמת ה[[אנרכיזם|אנרכיסטים]] וה[[סופרג'יזם]].

במהלך העשור חלו גם שינויים פוליטיים מהותיים אשר להם תהיה השפעה רבה על השינויים הפוליטיים של המאה ה-20. להתעצמותן של התנועות הסוציאליסטיות והלאומניות, יחד עם הקריאות לזכויות בחירה וזכויות עובדים, הייתה השפעה רבה באותה העת ברחבי העולם אשר יובילו לטלטלות חברתיות ופוליטיות מהותיות בעשורים הבאים.

עשור זה כונה בידי [[מארק טוויין]] "עידן הזהב", כינוי [[אירוני]] שבא להזכיר את ה[[הבהלה של 1893|משברים הפיננסיים החמורים ב-1893]] וב-1896 . העשור כונה גם "העשור הסגלגל" (The Mauve Decade) בשל נוכחותו החזקה של הצבע ה[[סגלגל (צבע)|סגלגל]]  ב[[אופנה]] בעשור זה.

הדור שנולד במהלך שנות ה-90 של המאה ה-19 מכונה [[הדור האבוד]].

==סקירה כללית==

[[קובץ:World 1898 empires colonies territory.png|ממוזער|750px|מרכז|הקולוניאליזם בשיאו (1898):

]]


==אירועים משמעותיים בעולם==
===מלחמה ופוליטיקה ===
====מלחמות בין-לאומיות====
[[קובץ:Charge of the Rough Riders at San Juan Hill.JPG|ממוזער|280px|הסתערות "[[הרוכבים הקשוחים]]" של [[תיאודור רוזוולט]] במהלך קרב גבעת סן חואן, הקרב המפורסם ביותר של [[מלחמת ארצות הברית–ספרד]]]]
***מלחמות צרפת במערב אפריקה** – [[האימפריה הצרפתית השנייה]] נלחמת לאורך העשור בשליטים המקומיים של מערב אפריקה, ומצליחה למוטט ולכבוש את שטחיהן של [[האימפריה הטוקולארית]]  (1893), [[ממלכת דהומיי]] (1894), ו[[ממלכת דנדי]]  (1896), וכובשת את צפון [[ח'ליפות סוקוטו]] (1899).
****מלחמת צרפת-דהומיי הראשונה**  – בשנת [[1890]] – מלחמה שנערכה בין צרפת לבין הממלכה האפריקנית [[דהומיי|ממלכת דהומיי]]. מלחמה הסתיימה בניצחון הצרפתים, ודהומיי חתמה על הסכם המעביר את קוטונו לשלטון הצרפתים.
****מלחמת צרפת-דהומיי השנייה**  – בשנים [[1892]]–[[1894]] – המלחמה נגמרה בהשתלטות הצרפתים על אבומה ועל המלך בהנזין. הצרפתים הפכו את ממלכת דהומיי למדינת חסות של צרפת, הגלו את בהנזין לקריביים, שהיו תחת שלטון צרפתי, והמליכו את אגולי-אגבו למלוך בדהומיי במקומו.
***מלחמת סין–יפן הראשונה** – מיולי 1894 עד אפריל 1895 – מלחמה שהתנהלה בין סין של שושלת צ'ינג לאימפריה היפנית ונסובה בעיקר סביב השליטה על חצי האי הקוריאני. לאחר יותר משישה חודשי לחימה, בהם נחלו היפנים ניצחונות והצלחות, נאלצה סין להכיר בעצמאותה של קוריאה, ומסרה לידי יפן את חצי האי ליאדונג, את [[טאיוואן]] ואת איי [[פנגחו]].
* **המלחמה האיטלקית-אתיופית הראשונה** – בין 17 בספטמבר 1895 ל-1 במרץ 1896 – מלחמה שהתחוללה בין ממלכת איטליה לבין [[האימפריה האתיופית]]. ניסיונה של איטליה להשליט את מרותה על אתיופיה ולהופכה למדינת חסות במסגרת המירוץ לאפריקה נכשלה כישלון חרוץ ומהווה דוגמה יוצאת דופן להתנגדות מוצלחת לפלישה קולוניאלית אירופית מצד מדינה אפריקנית.
***הצ'ימורנגה הראשונה**  – בשנים 1896–1897. מלחמת ההתנגדות של תושבי אזור [[רודזיה]] כנגד [[האימפריה הקולוניאלית האנגלית|ההשתלטות הקולוניאלית הבריטית]].
***מלחמת אנגליה–זנזיבר** – 27 באוגוסט 1896 – מלחמה בין האימפריה הבריטית לזנזיבר. המלחמה הסתיימה בניצחון בריטי לאחר 38 דקות בלבד ולכן מקובל להכתירה כמלחמה הקצרה ביותר בהיסטוריה הכתובה.
* **המלחמה היוונית-עות'מאנית** – בשנת [[1897]] – מלחמה שנערכה בין ממלכת יוון לאימפריה העות'מאנית. המלחמה הייתה נטושה על שאלת מעמדו של האי כרתים, אשר היה נתון לשליטה עות'מאנית בעוד שמרבית תושביו היו יוונים שביקשו זה מכבר להסתפח לממלכת יוון. על אף הניצחון של האימפריה העות'מאנית במלחמה, התערבותן של המעצמות הביאה להשגת אוטונומיה לכרתים שענייני החוץ שלה נתונים בידי העות'מאנים.
* **מלחמת ארצות הברית–ספרד** – בשנת [[1898]] – מלחמה בה הצליחה ארצות הברית להשתלט על מושבותיה של ספרד בים הקריבי ובאוקיינוס השקט, בהם [[קובה]], [[פוארטו ריקו]], [[גואם]] ו[[הפיליפינים]].
* **מלחמת הבורים השנייה** – בשנים [[1899]] עד [[1902]] – מלחמה שנערכה בין האימפריה הבריטית לשתי רפובליקות עצמאיות של מתיישבים בורים באזור בו נמצאת מדינת דרום אפריקה המודרנית. הטריגר למלחמה היה גילוים של מרבצי יהלומים רבים בטריטוריות של הבורים. הבריטים שחשקו ביהלומים נתקלו בסירוב לקבלת אשרות כריה וכתוצאה מכך יצאו למלחמה נגד הבורים. המלחמה נמשכה שנים כאשר הבורים עסקו בלוחמת גרילה, עד אשר לבסוף התקפות הנגד הנוקשות של הבריטים אילצו את הבורים להיכנע ולהסכים להעביר את כל שטחי דרום אפריקה לשליטת האימפריה הבריטית.
* **מתקפות גרמניה במערב אפריקה** – לאורך העשור מנהלת [[הקיסרות הגרמנית]] מתקפות מבסיסיה הצבאיים ב[[קמרון]] צפונה, כנגד [[אימפריית קאנם בורנו]] ו[[ח'ליפות סוקוטו]].

====סכסוכים לאומיים ואזוריים====
* **מרד הבוקסרים** – התקוממות עממית בסין כנגד המעורבות המסחרית והפוליטית של המעצמות הזרות, ארצות המזרח, כולל יפן בסין בשנים האחרונות של המאה ה-19. המרד הסתיים בניצחון אירופאי מוחץ.
* **טבח וונדד ני** – בו נרצחו בין 150 ל-300 בני ה[[לקוטה]]
* **מלחמת האזרחים בצ'ילה** 
* **מרד הטבק באיראן** – שפרץ ב-1890 בשל מתן זיכיון בלעדי ל"חברה הקיסרית לטבק" (Imperial Tobacco Company) הבריטית למכירה ולשליטה על הטבק ומוצריו באיראן
* **קרב מחוז ג'ונסון**  – שהתרחש ב-[[1892]] ב[[מחוז ג'ונסון (ויומינג)|מחוז ג'ונסון]] שבמדינת [[ויומינג]], [[ארצות הברית]]
* **מהפכת איכרי דונגהאק**  – שהתרחשה ב[[קוריאה]] בין ה-[[11 בינואר]] [[1894]] – [[29 במרץ]] [[1895]]. כיבושם של האיכרים את הבירה עוררו התנגדות מיפן וסין שחששו לאינטרסים שלהם באזור, וחלק מההשפעות של המחאות הקוריאניות, שדוכאו בסופו של דבר, גרמו דווקא למתיחות בין יפן וסין עצמם.
* **מלחמת קאנודוס** – שהתרחשה בשנים [[1896]]–[[1897]] בין צבא ברזיל וקבוצה של כ-30,000 מתיישבים שהקימו לעצמם מושבה עצמאית בשם קאנודוס, במדינת [[באהיה]] בצפון מזרח ברזיל. ממשלת ברזיל ראתה במתיישבים מורדים אשר מעוניינים להפיל את הרפובליקה ולהחזיר את המלוכה ועל כן השקיעה מאמצים רבים במלחמה, למרות הימצאות ההתיישבות בקנאדוס במקום נידח. המלחמה הסתיימה בדיכוי אכזרי וחיסול רוב תושבי המושבה. מעריכים שיותר מ-15,000 בני אדם איבדו את חייהם במלחמה.
* **משבר הדוחובורים והאימפריה הרוסית** – רבים מבני הכת מתו ורבים אחרים גלו ל[[קנדה]]
* **המהפכה הפיליפינית** – שנמשכה בשנים [[1896]]–[[1898]]
***מלחמת ארצות הברית–הפיליפינים** – 1899 עד [[1902]] – מלחמה שנערכה בין [[ארצות הברית]] לבין "הרפובליקה הפיליפינית הראשונה", שהייתה תנועה [[פיליפינים (עם)|פיליפינית]] [[לאומיות|לאומית]] באיים שהיו עד לאותו רגע תחת שלטון [[האימפריה הספרדית]]. התנועה קמה על רקע היחלשות האימפריה הספרדית במהלך [[מלחמת ארצות הברית–ספרד]], ויצאה למרד מזוין בהתנגדות ל[[חוזה פריז (1898)|חוזה פריז]] שחתם את המלחמה בין המעצמות בהחלטה למסור מושבות ספרדיות, לרבות הפיליפינים, לרשות ארצות הברית. המלחמה הסתיימה בניצחונה של ארצות הברית.
***מלחמת אלף הימים** (1899–1902) – פורצת [[מלחמת אזרחים]] ב[[קולומביה]] בין גורמים [[ליברליזם|ליברלים]] ל[[שמרנות|שמרנים]], על רקע מחלוקת כלכלית סביב גידולי ה[[קפה]]. עד לסיום העשור הופכת המלחמה למאבק [[גרילה]] מתמשך.
***מהומות מילאנו** – טבח במפגינים ברחובות מילאנו, ומשבר פוליטי חריף ב[[איטליה]]

====אירועים פוליטיים משמעותיים====
[[קובץ:Degradation alfred dreyfus.jpg|ממוזער|פרשת דרייפוס (1895)]]
* **הבחירות לנשיאות ארצות הברית 1892** – הסתיימו בניצחונו של [[גרובר קליבלנד]] שהיה לנשיא היחיד בתולדות ארצות הברית שנבחר לשתי קדנציות לא-רצופות
***הברית הצרפתית-רוסית** – נכנסה לתוקף בשנת 1894 על רקע חשש מהתחזקותו של גוש מדינות [[מרכז אירופה]].
* **פרשת דרייפוס** – בשנת [[1895]] הואשם קצין יהודי צרפתי בדרגת קפטן (סרן), [[אלפרד דרייפוס]], בריגול לטובת גרמניה. העיתון שפרסם זאת לראשונה היה עיתונו של האנטישמי אדוארד דרימון "הדיבור החופשי". דרייפוס נשפט ונמצא אשם בבגידה במולדת. הוא נדון להגליה לכלא בשם "אי השדים" לכל חייו ולשלילת דרגותיו בטקס פומבי משפיל. רק ב-1906, דרייפוס ערער ונערכה חקירה חדשה, ובית המשפט זיכהו לחלוטין, שמו טוהר והוא הוחזר לצבא בדרגותיו.
* **הסכם פמיר** – נחתם בשנת 1895 בין [[האימפריה הרוסית]] ל[[האימפריה הבריטית|אימפריה הבריטית]], מסדיר את גבולותיה של רוסיה ב[[מרכז אסיה]], ומשמש כנקודת ציון אפשרית לסיום תקופת "[[המשחק הגדול]]" – כינוי למאבקים בין הבריטים לרוסים על מרכז אסיה.
* **הבחירות לנשיאות ארצות הברית 1896** – אחד ממסעות הבחירות לנשיאות הדרמטיים ביותר בהיסטוריה של ארצות הברית, שבסופו נבחר [[ויליאם מקינלי]] לנשיאה ה-25 של ארצות הברית.
***האגודה הפאן-אפריקאית**  – בשנת 1897 מוקם ב[[לונדון]] ארגון חלוצי שמטרתו ליצור שיתוף פעולה בין גורמי כוח שונים ב[[אפריקה]] לקידום אינטרסים משותפים אל מול המעצמות ה[[קולוניליסטים|קולוניאליסטיות]].
***אמנת האג** – בשנת 1899 נחתם הסכם בין-לאומי ב[[האג]], השואף להסדיר פתרון סכסוכים בדרכי [[שלום]], לצד תקנות של [[משפט בין-לאומי פומבי|משפט בין-לאומי]] בנושא [[פשע מלחמה|פשעי מלחמה]].
***האימפריה היפנית והמערב** – לאורך העשור מכוננת [[האימפריה היפנית]] מספר הסכמים שמבטלים את ההטיה הדרמטית לטובת המערב בהסכמים הבין-לאומיים. בין היתר מנצלת יפן את החשש ה[[האימפריה הבריטית|בריטי]] מפני התחזקות [[האימפריה הרוסית|רוסית]], כדי לחדש את ההסכמים מול בריטניה.
***מרוץ החימוש הימי באמריקה הלטינית** – מספר נסיבות גאופוליטיות וסכסוך מתמשך סביב קביעת גבולות, מובילות את [[צ'ילה]], [[ארגנטינה]] ו[[ברזיל]] ל[[מרוץ חימוש]] של כלי נשק ימיים במטרה לבסס את השליטה במים האזוריים. עדויות שונות מצביעות על האפשרות שבעשור זה הייתה ארגנטינה למדינה האזורית בעלת הצי החזק ביותר. הסכסוך מתקיים לאורך כל העשור וממשיך בעשורים הבאים.
**

==== קולוניאליזם ואימפריאליזם ====

* **אפריקה המערבית הצרפתית** – [[הרפובליקה הצרפתית השלישית]] כובשת טריטוריות ב[[מערב אפריקה]], ובהן: [[מאלי]] (1892), [[חוף השנהב]] (1893), [[דהומיי]] (1894), [[בורקינה פאסו]] (1896), [[בנין]] (1899).
*1899: **סמואה האמריקאית וסמואה הגרמנית** – [[ארצות הברית]] ו[[גרמניה]] מחלקות ביניהן את איי [[סמואה]] בתום [[מלחמת האזרחים השנייה בסמואה|מלחמת אזרחים מקומית]] .
*1899: **גינאה הבריטית** – שטח במזרח [[ונצואלה]] מועבר בהסכם לבעלות [[האימפריה הבריטית]].
*1899: **אישור חוזה פריז** – במסגרת החוזה, המסיים את [[מלחמת ארצות הברית–ספרד]], עוברות לידי [[ארצות הברית]] מרבית מושבותיה של [[ספרד]] – [[הפיליפינים]], [[גואם]] ו[[פוארטו ריקו]].
=== תופעות בין-לאומיות נוספות ===
* **זכות בחירה לנשים**: [[ניו זילנד]] (1893)

=== כלכלה ===

*1893: **שביתה כללית** – בעקבות צמיחתם של [[איגוד עובדים|איגודי עובדים]] גדולים בסוף המאה, עשור זה עומד בנקודת מפנה בה התאפשר, מעשית, לבצע שביתות רחבות היקף. [[השביתה הכללית בבלגיה (1893)]]  היא נקודת ציון אפשרית לנקודת מפנה זו.
*1897: **בהלת הזהב בקלונדייק** – נהירה המונית בשנים [[1897]]–[[1899]] אל מפגש הנהרות [[קלונדייק (נהר)|קלונדייק]] ו[[יוקון (נהר)|יוקון]] ב[[יוקון]] שב[[קנדה]], בעקבות גילוי [[זהב]] במקום בשנת [[1896]]. [[בהלה לזהב|בהלת הזהב]] יוצרת אימפקט תרבותי, מהווה השראה ליצירות שונות ומשפיעה על הדימוי שיש לאנשים רבים לגבי הרפתקאות בחיפוש אחר זהב.
***פרוטקציוניזם** – בתקופה זו, לאחר עליה במעמדה של הכלכלה החופשית במרבית המאה, מגיעה תגובת נגד של כפיית מגבלות ו[[חסם כניסה לשוק|חסמים]] על הסחר בין [[מדינה|מדינות]]. במגמה מתחוללת בקרב מדינות רבות ב[[המערב|מערב]], אך לא ב[[בריטניה]].
***קטלוג הכלבו של סירס** – רשת [[חנות כלבו|חנויות הכלבו]] [[סירס]] מתחילה להפיץ בהיקף רחב [[קטלוג]]ים עבים ומלאים במגוון רחב של סחורות. ההפצה משמעותית במיוחד בקרב מי שגרים באזורים מרוחקים והיו מוגבלים עד עתה להיצע מוגבל של סחורות שיכלו להשיג. הקטלוג של סירס משנה את הרגלי הצריכה של קהלים רבים, בעזרת מודל חדשני לתקופתו של שליחת ההזמנות והכסף ב[[דואר]], וקבלת הסחורה בדואר בהתאם.
***חברות בולטות שהוקמו בעשור זה:** [[פיליפס]] (1891), [[חברת קוקה-קולה]] (1892), [[סקודה]] (1895), [[רנו]] (1899), [[גרפלקס]] (1899), [[Miele]] (1899).


=== תנועות חברתיות ופוליטיות ===

* 1897: **מיסיון ראמאקרישנה**  – [[ראמאקרישנה]] מקים עם קבוצת תלמידים [[העולם המערבי|מערביים]] את הארגון ה[[הינדואיזם|הינדואיסטי]]-ה[[דת רפורמית|רפורמי]] המשפיעה ביותר בתקופה המודרנית.
***סופרג'יזם** – לאורך העשור מגיעה פעילותן של פעילות התנועה הסופרג'יסטית לקדמת הבמה, במאבקן למען [[זכות בחירה לנשים]]. במקביל, נכנסת המצאת ה[[אופניים]] לשימוש רחב, ומכיוון שאמצעי התחבורה הקודמים – סוסים ו[[כרכרה|כרכרות]] – היו בבעלות הגברים, האופניים הופכות לאמצעי תחבורה זול שזמין לשימוש חסרי אמצעים, ובכללם גם הנשים. האופניים הופכות בעשור זה לסמל של האישה החדשה שתובעת את [[זכויות האישה|זכויותיה]].
***אנרכיזם** – עשור זה מתאפיין בהתקוממות אקטיביסטית אנרכיסטית, שגורמת לסדרת מעשי רצח של מנהיגים פוליטיים מ[[איטליה]] ו[[אוסטריה]], דרך [[צרפת]] ו[[ספרד]] ועד [[ארצות הברית]]. במקביל מעוררת תפיסת העולם זרם אומנותי שצומח בהשראתה. פעולות האלימות של התנועות האנרכיסטיות גוררות התייחסות של מדינות שונות לתופעה בין-לאומית של "[[טרור]]".

== התנקשויות, חיסולים, וניסיונות התנקשות ==

[[קובץ:Nasser-ed-Din_Shah.jpg|ממוזער|130px|נאסר א-דין שאה קאג'אר]]
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* 24 ביוני 1894 – [[נשיא צרפת]] **מארי פרנסואה סדי קארנו** נרצח בעת כהונתו על ידי אנרכיסט.
* 1 במאי 1896 – השאה **נאסר א-דין שאה קאג'אר** נרצח על ידי המהפכן מירזא רזא כרמאני בעת ביקור ב[[מסגד]] שאה עבד אל-עט'ים בעיר [[ריי (איראן)|ריי]] שליד [[טהראן]].
* 10 בספטמבר 1898 – **אליזבת, נסיכת בוואריה** נדקרת למוות על ידי [[אנרכיזם|אנרכיסט]] [[איטלקים|איטלקי]] בשם לואיג'י לוקני בעת ששוהה במלון ב[[ז'נבה]]. בכוונת המתנקש היה לרצוח [[אציל]] איטלקי, אך זה לא מגיע כמתוכנן למקום והמתנקש דוקר את סיסי, כמטרה מלכותית אחרת שהזדמנה למקום. מות המלכה, ברצח שמתוכנן עבור אדם אחר, עורר זעזוע ב[[אוסטריה]].

== אסונות ==
* 1893 – בשנה זו 3 סופות [[הוריקן]] מכות בחוף הדרום-מזרחי של [[ארצות הברית]], מאזור [[פלורידה]] ועד [[קרוליינה הצפונית]]. הערכות ההרוגים משלוש הסופות נעות בין 2,100 ל-3,400 הרוגים.
*ספטמבר 1894 – [[שריפת הינקלי]]  – שריפת יער גדולה אירעה במינסוטה שבארצות הברית כאשר במסגרתה עלה בלהבות שטח המשתרע על פני לפחות 200,000 דונם אשר כלל את העיר [[הינקלי (מינסוטה)|הינקלי]]. מספר ההרוגים הרשמי בשריפה היה 418 אם כי מספר ההרוגים בפועל היה גבוה יותר.
* 15 ביוני 1896 – [[רעידת האדמה בסאנריקו]]  – אחת מרעידות האדמה הקטלניות ביותר בהיסטוריה של יפן. בשעה 19:32 (זמן מקומי) ב-15 ביוני 1896 התרחשה רעידת האדמה בעוצמה 8.5 ב[[סולם ריכטר]] במרחק 166 קילומטרים מחופי צפון יפן. רעידת האדמה יצרה שני [[צונאמי]]ם שהרסו כ-9,000 בתים וגרמו לפחות לכ-27,122 מקרי מוות. הגלים של הצונאמי הגיעו עד גובה 38.2 מטרים.
*1896 – סופת [[הוריקן]] מכה באזור [[פלורידה]], [[ג'ורג'יה]] ו[[קרוליינה הדרומית]], וגובה את חייהם של כ-130 בני אדם.
*1898 – סופת [[הוריקן]] מכה באזור [[ג'ורג'יה]], [[קרוליינה הדרומית]] ו[[קרוליינה הצפונית|הצפונית]], וגובה את חייהם של 179 בני אדם.
*1899 – סופת [[הוריקן]] קטלנית במיוחד מכה באזור [[פוארטו ריקו]] וגובה 3369 קורבנות. הסופה ממשיכה ל[[קרוליינה הדרומית]] ו[[קרוליינה הצפונית|הצפונית]], ושם גובה את חייהם של כמה עשרות בני אדם.

=== בריאות ===
* 1881–1896: [[מגפת הכולרה החמישית]] שהתפרצה בעשור הקודם בעיקר באסיה ואירופה, מתפשטת מאוד בעשור זה ב[[אמריקה הלטינית]] ובאפריקה. [[ארצות הברית]] מצליחה להימנע מנזק רציני ממגפה זו, לאחר הפקת לקחים ממגפות קודמות שכללו בעיקר מניעת כניסה מאזורים בהם היה ידוע שהמגפה השתוללה. גם לאחר שההתפרצות העולמית של המגפה דעכה, במשך מספר שנים תועדו מספר התפרצויות נוספות בהיקף קטן יותר של המגפה.
* 1899: [[מגפת הכולרה השישית]] המתועדת מתפרצת בהודו.
*לאורך המחצית השנייה של העשור מתועדות התפרצויות [[דבר הבלוטות]] במספר מקומות כמו [[הונג קונג]] ו[[ברזיל]]. הנגיף ככל הנראה הכה בגלים באזורים שונים בעולם במשך מאות שנים, ובשנת 1899 תועדה הגעתו לברזיל, ככל הנראה על ידי ספינות סחר על קו אמריקה–אפריקה שהביאו עמן את הנגיף באמצעות יתושים או מכרסמים. המגפה מתפשטת באזורים נרחבים על קו החוף המזרחי של אמריקה הדרומית במהלך ארבעה עשורים, ולאחר מכן ממשיכה להיות מתועדת, במספרים קטנים, עוד עשורים רבים באזורים מבודדים ומרוחקים יחסית של המדינה. אף על פי כן, באזורים מסוימים, דוגמת [[ריו דה ז'ניירו]], ניתן טיפול מתאים והמחלה ממוגרת תוך זמן קצר יחסית.


== טבע ואיכות הסביבה ==

* 1895: ספר שמפרסם [[יוג'ין וורמינג]] בנושא ה[[אקולוגיה]] מופץ ב[[ארצות הברית]] וב[[אנגליה]], והוא אחד הגורמים לכך שמדינות אלו החלו להקצות משאבים לחקר תחום האקולוגיה. לצד מאמרים נוספים שיצאו בנושא בעשור זה, ניתן לומר שזהו העשור בו החל חקר האקולוגיה המודרני.

== מדע וטכנולוגיה ==
=== מדע ===
*1894, 1897: **זיהוי מחלות** – התקדמותה של הרפואה ה[[יפן|יפנית]], המאמצת ומשתפת פעולה עם תפיסות [[המערב|מערביות]], מביאה לשתי תגליות בולטות – זיהוי חיידק ה-[[Bacillus]], ו[[דיזנטריה חיידקית|הדיזנטריה החיידקית]] .
*1899-1896: **רדיואקטיביות** – בשנת 1896 [[אנרי בקרל]] [[תגלית אקראית|מגלה במקרה]] את תופעת הרדיואקטיביות. בשנת 1898 [[פייר קירי|פייר]] ו[[מארי קירי]] מגלים את ה[[יסוד כימי|יסודות]] הרדיואקטיביים [[פולוניום]] ו[[רדיום]] וממציאים את המונח "רדיואקטיביות". בשנת 1899 מגלה [[ארנסט רתרפורד]] של[[קרינה]] רדיואקטיבית יש שתי צורות אותן כינה [[קרינת אלפא]] ו[[קרינת בטא]].
*1897: **הידרוגנציה** – [[פול סבטייה]] מגלה דרך ליצור [[תרכובות אורגניות]] בעזרת [[זרז]]ים. תגלית זו מביאה להתפתחות ב[[תעשיית המזון]], ועליה זוכה סבטייה ל[[פרס נובל לכימיה|פרס נובל בכימיה]].
*1897: **אלקטרון** – מתפרסמת תגליתו של ה[[פיזיקאי]] [[ג'יי ג'יי תומסון]] בדבר גילוי ה[[חלקיק תת-אטומי|חלקיק התת-אטומי]] הראשון.
*1897: **אספירין** – מפותח לראשונה על ידי חברת [[באייר]]. ייצור האספירין מסמל את תחילתו של עידן ה[[פרמקולוגיה]] וה[[כימיה תרופתית|כימיה התרופתית]] ב[[מדעי הרוקחות]] בצורתם המודרנית ושל [[תעשיית התרופות]].
*1897: **חיסון הטיפוס** – ה[[בקטריולוגיה|בקטריולוג]] ה[[אנגליה|אנגלי]], [[אלמרוט רייט]], מציג [[חיסון]] למחלת ה[[טיפואיד (מחלה)|טיפוס]].
*1897–1898 – [[רונלד רוס]] מגלה את הקשר בין ה[[מלריה]] ל[[יתושים]].
* 1898: **רדיום** – ה[[יסוד כימי|יסוד]] ה[[רדיואקטיביות|רדיואקטיבי]] מבודד לראשונה על ידי [[מארי קירי|מארי]] ו[[פייר קירי]].
* **פסיכואנליזה** – לאורך העשור מפרסם [[זיגמונד פרויד]] את התיאוריות פורצות הדרך הראשונות שלו בתחום.
* במהלך העשור הכימאי האמריקני [[ווילבור אולין אטוואטר]] פיתח באופן מהותי את מכשיר ה-[[קלורימטר|Respiration Calorimeter]] אשר אפשר לראשונה לבצע מדידות מדויקות של צריכת ה[[חמצן]] והפליטה של פחמן דו-חמצני בגוף האדם. המחקר פורץ הדרך של אטוואטר חולל מהפכה בתחום המזון והתזונה. באמצעות ה[[ניסוי]]ים שערך וה[[מתודולוגיה|מתודולוגיות]] החדשניות שפיתח, אטוואטר תרם תרומה מהותית להבנת [[מטבוליזם|חילוף החומרים]] בגוף, התוכן ה[[קלוריה|קלורי]] של מזונות והקשר בין התזונה ל[[בריאות]] האדם. מחקריו הניחו את הבסיס למדעי התזונה המודרניים.

=== טכנולוגיה ===
* 1890: הומצאה **קופסת הקרטון**
* 1890: לראשונה מוצא להורג אדם באמצעות **כיסא חשמלי**
* 1891: הממציא האמריקני [[אלמון סטראוג'ר]] רושם פטנט על **טלפון החוגה**.
* 1891: **סליל טסלה**, המשמש ליצירת זרם חילופין חזק במתח חשמלי גבוה, הומצא על ידי [[ניקולה טסלה]].
* 1891: במסגרת מלחמת האזרחים בצ'ילה, לראשונה **טורפדו** מטביע ספינה (את ה"בלאנקו אנקאלאדה")
* 1891: [[תומאס אלווה אדיסון]] רושם פטנט על דגם ראשוני של **מצלמת הקולנוע** בשם "[[קינטוסקופ]]", המאפשרת לאדם אחר בכל פעם לצפות בתמונות נעות. בשנת 1893 מודגמת ההמצאה לראשונה באופן פומבי.
* 1891, 1896: **אסדת קידוח** – בשנת 1891 לערך נקדחות בארות ה[[נפט]] התת-מימיות הראשונות באמצעות אסדות אשר ניצבו על עמודים ב[[אגם מלאכותי]] ב[[אוהיו|מדינת אוהיו]]. בשנת 1896 לערך נקדחות ב[[קליפורניה]] בארות הנפט הראשונות ב[[מי ים]].
* 1892: ג'ון פרוליך מפתח ובונה את ה**טרקטור** הראשון שהופעל על בנזין.
* 1893: **תכנון המטוס** – [[לורנס הארגרייב]] יוצר את העיצוב הראשון היציב ל[[כלי טיס]].
* 1893: **מנוע דיזל** – [[רודולף דיזל]] מפעיל לראשונה את מנוע דיזל.
* 1893: [[התערוכה העולמית של שיקגו (1893)|**התערוכה העולמית של שיקגו**]] – בתערוכה מוצגים בפני 27.5 מיליון איש מגוון המצאות טכנולוגיות מהשנים האחרונות, בהן [[גלויה|גלויות מצולמות]], [[מדיח כלים]], ה[[גלגל ענק|גלגל הענק]] הראשון בעולם ו[[נורה פלואורסצנטית|תאורת ניאון]], בהעלותה על נס את ה[[קפיטליזם]] והטכנולוגיה ה[[מודרניות|מודרנית]].
* 1893: [[ניקולה טסלה]] ו[[ג'ורג' וסטינגהאוס]] זכו במכרז להאיר בעזרת חשמל שנע באמצעות [[זרם חילופין|זרם החליפין]] את היריד [[התערוכה העולמית של שיקגו (1893)|התערוכה העולמית של שיקגו]] ובכך קבעו את ניצחונם ב**מלחמת הזרמים**.
* 1894: קארל אלסנר ממציא את **האולר השווייצרי**.
* 1894: נוצר **תקליט הגרמופון** הראשון.
* 1895: [[האחים לומייר]] רושמים פטנט על **הסינמטוגרף**, ומציגים לראשונה בפני קהל את ה**ראינוע******.
* 1895: [[וילהלם רנטגן]] גילה את **קרני ה-X** ב-8 בנובמבר 1895.
* 1895: **המשאית** – [[קרל בנץ]] תכנן ובנה את המשאית הראשונה בהיסטוריה שמשתמשת במנוע בעירה פנימי.
*1895: **תחנת כוח** הראשונה שפועלת בקנה מידה גדול, מופעלת באמצעות [[טורבינת רוח|טורבינות רוח]] ב[[מפלי ניאגרה|מפלי הניאגרה]].
* 1896: **פורד קוואדריסייקל** – [[הנרי פורד]] משלים ב-4 ביוני 1896 את בניית ה[[רכב]] ה[[מנוע|ממונע]] הראשון שפיתח.
* 1897: תומאס אלווה אדיסון רושם פטנט על **הקינטוסקופ**, [[מקרן קולנוע|מקרן הקולנוע]] הראשון
* 1897: **מנוע הדיזל** – [[רודולף דיזל]] מצליח לבנות את דגם ה[[מנוע]] הראשון שפועל באופן מלא. מנוע זה הוא הראשון שהוכיח כי ניתן להצית [[דלק]] ללא ניצוץ.
* 1897: **שפופרת קרן קתודית** – טכנולוגיה זו לבניית [[צג]]ים, הנקראת על שם [[שפופרת קרן קתודית|ההתקן החשמלי]] עליו היא מתבססת, נבנית על ידי [[קרל פרדיננד בראון]], ומאפשרת לראשונה להציג המחשה ויזואלית של [[דפיקות לב]].
* **דרגנוע** – לאורך העשור הדרגנוע הופך מ[[סקיצה]] חסרת יישום למוצר מעשי אשר משווק באופן מסחרי.

<gallery heights="160px" widths="220px" perrow="4">
File:FordQuadricycle.jpg|[[הנרי פורד]] נוהג ב"[[פורד קוואדריסייקל]]", 1896
File:Looking West From Peristyle, Court of Honor and Grand Basin, 1893.jpg|בשנת 1893 נערכה [[התערוכה העולמית של שיקגו (1893)|התערוכה העולמית של שיקגו]] אשר הייתה אירוע חברתי ותרבותי רב השפעה
File:CinematographeProjection.png|ה[[סינמטוגרף]]
File:Nikola Tesla, with his equipment EDIT.jpg|[[סליל טסלה]]
File:X-ray by Wilhelm Röntgen of Albert von Kölliker's hand - 18960123-02.jpg|אחד מצילומי הרנטגן הראשונים
File:Illustration of revolving stairs, 9 August 1859 (cropped).jpg|לאורך העשור ה[[דרגנוע]] הופך מ[[סקיצה]] חסרת יישום למוצר מעשי אשר משווק באופן מסחרי
</gallery>


== תרבות פופולרית ==

[[קובץ:Edvard Munch - The Scream - Google Art Project.jpg|שמאל|ממוזער|175px|[[הצעקה]] של [[אדוארד מונק]] (1893)]]
*[[מודרניזם#תחילתו של המודרניזם: 1890–1910|תחילתו של המודרניזם]]: בעשור זה מתחיל בתרבות ובאומנות, בין השאר, קו מחשבה הטוען כי יש לדחות את ה[[נורמה|נורמות]] הישנות לחלוטין, במקום להסתפק בשינוי הידע הקודם לאור טכניקות חדשות.
*[[שירה מודרנית]]: עשור זה נחשב כתחילת התפתחותה של השירה המודרנית ב[[אנגליה]].
*[[ספרות זולה]]: מגזין "ארגוסי" של פרנק מוּנסיי משנת 1896 נחשב ליצירת הספרות הזולה הראשונה.
*[[סרט מלחמה]]: גרסה מוקדמת וראשונית של הסוגה מצולמת בארצות הברית, בסרטון [[תעמולה]] קצר של 90 שניות.
*ב-1895 נערכת הקרנת סרט הקולנוע הראשונה בעולם מול קהל בפריז. הסרט שהוצג היה הסרט "[[:en:Workers Leaving the Lumière Factory|עובדים עוזבים את מפעל לומייר]]" (בצרפתית: La Sortie de l'Usine Lumière à Lyon).
*[[הנשיקה (סרט, 1896)]] – הסרט הראשון בהיסטוריה שהציג נשיקה.
***מחזות בולטים שמועלים לראשונה**: [[מפצח האגוזים]] על ידי פיוטר איליץ' צ'ייקובסקי (1892), [[מניפתה של ליידי וינדרמיר]] (1893).
***משחקים בולטים שמופיעים לראשונה:** [[לודו]] (1896).
***יצירות אמנות בולטות שמופיעות לראשונה:** [[הצעקה]] של [[אדוארד מונק]] (1893)
=== ספרות ===
* **ספרים בולטים שרואים אור לראשונה בעשור זה**: [[ספר הג'ונגל]] (1894), [[תמונתו של דוריאן גריי]] (1890), [[הרפתקאותיו של שרלוק הולמס]] (1892), [[דרקולה]] (1897), [[מכונת הזמן (ספר)|מכונת הזמן]] (1895), [[מלחמת העולמות]] (1898)

=== ספורט===
[[קובץ:Firstbasketball.jpg|150px|ממוזער|תמונה של מגרש הכדורסל הראשון (1891)]]
* 1891: נערכת בלונדון אליפות העולם הראשונה ב[[הרמת משקולות]].
* 1891: נערך בפעם הראשונה בעולם משחק [[כדורסל]] על בסיס 13 כללים שפותחו על ידי [[ג'יימס נייסמית]].
* 1892: נערכת תחרות [[קפיצות סקי|קפיצת הסקי]] הראשונה בעולם ב[[אוסלו]] שב[[נורווגיה]] ממקפצת הסקי הולמקולן.
* 1894: התחרות הראשונה של [[מרוץ מכוניות]] נערכה מ[[פריז]] ל[[רואן]].
*1895: נערך בפעם הראשונה בעולם משחק ה[[כדורעף]].
*1896: [[אולימפיאדת אתונה (1896)|אולימפיאדת אתונה]], היא ה[[המשחקים האולימפיים|אולימפיאדה]] הראשונה ב[[העת החדשה|עת החדשה]]. באירוע השתתפו ספורטאים מ-14 מדינות. במהלכה נערך בפעם הראשונה בעולם [[ריצת מרתון|מרוץ המרתון]].
*1897: [[גביע האתגר (האימפריה האוסטרו-הונגרית)|גביע האתגר]]  הוא טורניר ה[[כדורגל]] ה"בין-לאומי" הראשון ל[[קבוצת כדורגל|קבוצות]], ובו השתתפו בעיקר קבוצות מ-3 הערים הגדולות של [[האימפריה האוסטרו-הונגרית]] – [[וינה]], [[בודפשט]] ו[[פראג]].


===שונות===
[[קובץ:Spoonful of cereal.jpg|250px|ממוזער|המאכל [[קורנפלקס]] מומצא בארצות הברית בשנת 1894 על ידי התזונאי [[ג'ון הארווי קלוג]]]]
* ה[[קומיקס]] [[הילד הצהוב]] שמופיע בשנת 1896 ב[[עיתון]] [[ניו יורק וורלד]] נחשב לקומיקס הראשון שמכיל את המאפיינים הקלאסיים של קומיקס שמזוהים עם יצירות אלו עד ימינו. התופעה צוברת תאוצה והופכת לאופנה, ובתוך כמה שנים עשרות [[רצועת קומיקס|רצועות קומיקס]] מעטרות עיתונים ו[[מגזין|מגזינים]].
*המאכל [[קורנפלקס]] מומצא בארצות הברית על ידי התזונאי [[ג'ון הארווי קלוג]] בשנת 1894.

==אישים בולטים==


===מנהיגי עולם בולטים===
*  [[פרנץ יוזף הראשון]] ([[האימפריה האוסטרו-הונגרית]])
*  הקיסר [[וילהלם השני]] ([[הקיסרות הגרמנית]])
** [[קנצלר גרמניה|קנצלרי גרמניה]]: [[לאו פון קפריבי]], [[כלודוויג, נסיך הוהנלוהה-שילינגספירסט]]
*  הצאר [[אלכסנדר השלישי, קיסר רוסיה|אלכסנדר השלישי]], הצאר [[ניקולאי השני, קיסר רוסיה|ניקולאי השני]] ([[רוסיה]])
*  [[ויקטוריה מלכת הממלכה המאוחדת]] ([[הממלכה המאוחדת של בריטניה הגדולה ואירלנד]])
** [[ראש ממשלת בריטניה|ראשי ממשלת בריטניה]]: [[רוברט גסקוין ססיל]], [[ויליאם גלאדסטון]], [[ארצ'יבולד פרימרוז]]
*  [[נשיא ארצות הברית|נשיאי ארצות הברית]]: [[בנג'מין הריסון]], [[גרובר קליבלנד]], [[ויליאם מקינלי]] ([[ארצות הברית]])
* [[ראש ממשלת קנדה|ראשי ממשלת קנדה]]: [[ג'ון תומפסון (ראש ממשלת קנדה)|ג'ון תומפסון]], [[וילפריד לורייה]] ([[קנדה]])
*  המלך [[אומברטו הראשון, מלך איטליה|אומברטו הראשון]] וה[[אפיפיור]] [[לאו השלושה-עשר]] ([[איטליה]])
*  [[פורפיריו דיאס]] ([[מקסיקו]])
*  ה[[קיסרי יפן|קיסר]] [[מוצוהיטו]] ([[האימפריה היפנית]])
*  [[נאסר א-דין שאה קאג'אר]], [[מוזפר א-דין שאה קאג'אר]] ([[השושלת הקאג'ארית]])

===סופרים===

* [[אוסקר ויילד]]
* [[ארתור קונאן דויל]]
* [[רודיארד קיפלינג]]
* [[הרברט ג'ורג' ולס]]
* [[מארק טוויין]]
* [[לואיס קרול]]

<gallery>
Oscar Wilde portrait by Napoleon Sarony - albumen.jpg|[[אוסקר ויילד]]
File:Arthur Conan Doyle by Walter Benington, 1914.png|[[ארתור קונאן דויל]]
File:Rudyard Kipling (portrait).jpg|[[רודיארד קיפלינג]]
File:H.G. Wells by Beresford.jpg|[[הרברט ג'ורג' ולס]]
File:Mark twain2.JPG|[[מארק טוויין]]
File:Lewis_carroll.jpg|[[לואיס קרול]]
</gallery>

===מלחינים===
* [[פיוטר איליץ' צ'ייקובסקי]]
* [[יוהנס ברהמס]]
* [[ריכרד שטראוס]]
<gallery>
File:Čajkovskij ritratto seduto - Odessa (1893).gif|[[פיוטר איליץ' צ'ייקובסקי|צ'ייקובסקי]]
File:JohannesBrahms.jpg|[[יוהנס ברהמס]]
File:Strauss3.jpg|[[ריכרד שטראוס]]
</gallery>

=== אישים בולטים נוספים ===
[[קובץ:Tesla circa 1890.jpeg|ממוזער|140px|[[ניקולה טסלה]]]]
* [[אנדרו קרנגי]]
* [[תומאס אדיסון]]
* [[ג'וזף פוליצר]]
* [[אוגוסט ויילנט]], אנרכיסט צרפתי
* [[אמיל הנרי]], אנרכיסט צרפתי
* [[מרטיאל בורדין]], אנרכיסט צרפתי
* [[סנטה ג'רונימו קאסריו]], אנרכיסט ומתנקש של מארי פרנסואה סאדי קרנו
* [[תומאס ליפטון]], איש עסקים וסוחר סקוטי אשר הקים את חברת התה ליפטון
* [[קרופורד גולדסבי]], המערב הפרוע, פורע חוק
* [[ניקולה טסלה]], מהנדס חשמל וממציא סרבי-אמריקאי

== אירועים משמעותיים בתנועה הציונית ==
* 1 באפריל 1890 – נטבע המונח **"ציונות"** על ידי הוגה הדעות הציוני [[נתן בירנבוים]].
* 14 בפברואר 1896 – [[בנימין זאב הרצל]] מפרסם את ספרו **"מדינת היהודים"** בו הרצל מציג את החזון שלו למדינה יהודית יצרנית. חשיבותו של הספר נובעת מכך שהוא הציג לראשונה תוכנית פעולה למדינה יהודית. מדינה שבימים ההם נחשבה לחלום רחוק בלבד בקרב יהודים. בכך, הרצל מביא לדיון את מושג הריבונות היהודית, ומשכלל את הרעיון הציוני. ספר זה נחשב לספר היסוד של [[הציונות המדינית]].
* 29 באוגוסט 1897 – נפתח **הקונגרס הציוני''' הראשון בבזל שבשווייץ אשר אורגן ביוזמתו ובהנהגתו של בנימין זאב הרצל. הקונגרס כונס בעקבות ההתעוררות הלאומית סביב רעיונותיו של הרצל בעקבות פרסום ספרו מדינת היהודים ועקב כישלון ניסיונותיו לגייס בעלי הון יהודים להשמת הרעיון הציוני. הקונגרס נועד ליצור תשתית שתרכז את התומכים בתוכניותיו של הרצל ותהווה בסיס להרחבת התנועה הציונית, מחובבי ציון לעבר תנועה ציונית-מדינית מאורגנת. לקונגרס הראשון הייתה חשיבות רבה בעשיית תעמולה לתנועה הציונית החדשה בקרב יהודי העולם ובהקמת מוסדות התנועה.

## קישורים חיצוניים

## הערות שוליים

*
קטגוריה:המאה ה-19